Sipërmarrësit nga Kharkivi gjejnë strehim në Lviv 
Ky grup sipërmarrësish tani merren me organizimin e ndihmave për të zhvendosurit në Lviv. 
Që nga fillimi i sulmit rus ndaj Ukrainës në shkurt, miliona njerëz janë detyruar të largohen nga shtëpitë e tyre. Një pjesë e tyre janë strehuar në Ukrainën perëndimore dhe të tjerët kanë shkuar në vendet fqinje si Polonia. Shumë prej tyre morën me vete pak gjëra, por disa të tjerë sollën me vete bizneset e tyre. Korrespondentja e Zërit të Amerikës, Anna Kostutschenko bisedoi me disa sipërmarrës, që janë vendosur në Lviv. Të gjithë këta njerëz janë sipërmarrës, që dikur kishin zyrat e tyre në Kharkiv, qyteti i dytë më i madh i Ukrainës. Por kur Kharkivi filloi të bombardohej nga forcat ruse, ai u detyrua të ndërpriste punën dhe shumë punonjës të tij u larguan nga vendi. Zoti Savitsky gjithashtu evakuoi anëtarët e familjes së tij, të cilët shkuan jashtë vendit. Ai në fund u vendos në Lviv, ku filloi të bënte punë vullnetare. thotë ai. Zoti Savitsky bashkoi sipërmarrësit e Kharkivit dhe ngriti një qendër humanitare në Lviv për të ndihmuar njerëzit nga Ukraina lindore. Maxym Udovychenko është pronar i një zinxhiri supermarketesh në Kharkiv. Shtëpia e tij u shkatërrua nga një raketë ruse. Tani ai ndihmon në evakuimin e njerëzve. Në shumë raste, ai duhet t'i bindë ata të largohen. thotë Maxym Udovychenko, sipërmarrës nga Kharkivi. Sipërmarrësit në këtë qendër gjithashtu mbledhin ndihma humanitare dhe ndihmojnë rreth një mijë njerëz në ditë. Ndihmat vijnë nga Shtetet e Bashkuara dhe nga mbarë Evropa, thotë Pavlo Pismenkov, menaxher i këtij projekti. thotë Pavlo Pismenskov, sipërmarrës nga Kharkiv. Përvoja shumëvjeçare në fushën e biznesit u lejon këtyre sipërmarrësve të organizojnë shpejt dërgesat, të kuptojnë vështirësitë logjistike dhe t'i mbajnë gjërat nën kontroll. thotë sipërmarrësi Sereda. Të gjithë njerëzit në këtë qendër humanitare thonë se kanë të njëjtin qëllim. thotë sipërmarrësi Serhiy Stavisky. Kjo qendër e pazakontë biznesi punon pa ndërprerje, shtatë ditë në javë.